laion/Wikipedia-Exotic huggingface dataset:
ক্লোরাস এসিড

ক্লোরাস অ্যাসিড একটি অজৈব যৌগ, যার সংকেত HClO2। এটি একটি দুর্বল এসিড। এই এসিডে ক্লোরিণের জারণ দশা +3। বিশুদ্ধ পদার্থ অস্থায়ী, অসমানুপাতে ভেঙে হাইপোক্লোরাস অ্যাসিড (Cl এর জারণ দশা +1) এবং ক্লোরিক অ্যাসিড (Cl এর জারণ দশা +5): 2 HClO2 → HClO + HClO3 যদিও এই এসিডকে বিশুদ্ধ অবস্থায় পাওয়া কঠিন। এই এসিড থেকে পাওয়া কঞ্জুগেট ক্ষার স্থায়ী। এই এনায়নের সুপরিচিত লবণের উদাহরণ হচ্ছে সোডিয়াম ক্লোরাইট। ক্লোরিন ডাই অক্সাইড উৎপাদনে অনেক সময় এই এসিড এবং এর লবণ ব্যবহার করা হয়।  বেরিয়াম এবং পাতলা সালফিউরিক অ্যাসিড এর বিক্রিয়ায় HClO2 প্রস্তুত করা যায়ঃ Ba(ClO2)2 + H2SO4 → BaSO4 + 2HClO2 Egon Wiberg, Arnold Frederick Holleman (2001) Inorganic Chemistry, Elsevier আইএসবিএন ০-১২-৩৫২৬৫১-৫ উইকিমিডিয়া কমন্সে ক্লোরাস এসিড সম্পর্কিত মিডিয়া দেখুন।
ফোড়ন (রান্না)

ফোড়ন বা বাগাড় দেওয়া হচ্ছে রান্নার একটা কৌশল যা বাংলাদেশ, ভারত, পাকিস্তান এবং শ্রীলঙ্কার রন্ধনশৈলীতে ব্যবহৃত হয়। এই পদ্ধতিতে সমস্ত মশলা (অনেক ক্ষেত্রে অন্যান্য উপাদান যেমন শুকনো লঙ্কা, কিমা , আদা রুট বা চিনি) তেল বা ঘি তে হালকা করে ভেজে নেওয়া হয়। এর ফলে উপাদানের কোষ থেকে তেল বের হয়ে খাবারের স্বাদ বাড়িয়ে দেয়। এরপরে এগুলোকে তরকারির সংগে যুক্ত করা হয়। অনেক সময় মশলাকে তেলবিহীন পাত্রে শুকনো ভেজে নিয়ে গুড়ো করা হয়। সাধারণত তরকারি বা এই ধরনের খাবারের জন্য ফোড়ন ব্যবহারের করার জন্য আগে থেকে তৈরী করে রাখা হয় কিন্তু রান্নার শেষের দিকে ফোঁড়ন দেওয়া হয়। বাগাড় দেওয়ার জন্য সাধারণত যে উপাদানগুলো সাধারণত ব্যবহৃত হয় তার মধ্যে জিরা, কালো সরিষা বীজ, মৌরি বীজ, কাঁচা মরিচ, শুকনো লাল মরিচ, মেথি বীজ, দারুচিনি, লবঙ্গ, মাষকলাই, কারি পাতা, পেঁয়াজ, রসুন, তেজপাতা ইত্যাদি। যেসব খাবার রাঁধতে দীর্ঘ সময় লাগে তাতে ফোড়ন আগে দেওয়া হয় এবং যে সব খাবারে কম সময় লাগে তাতে ফোড়ন পরে দেওয়া হয়। ওড়িয়া রান্না এবং বাঙালি রন্ধনশৈলীতে মশলার এই মিশ্রণকে পাঁচ ফুটানা এবং পাঁচ ফোড়ন বলা হয়। দক্ষিণ এশিয়ার ভাষা সমূহে এটা বিভিন্ন নামে পরিচিত: চৌংক- হিন্দি (হিন্দি: छौंक, বাগাড়, ফোড়ন বাংলা; তড়কা (ਤੜਕਾ) পাঞ্জাবি; * থালিথাল (தாளித்தல்) তামিল; ওজ্ঞারানে (ಒಗ್ಗರಣೆ) কন্নড; फोण्ण মধ্যে কোঙ্কানি; ভাগার (વઘાર) গুজরাটি; *ফোডনী (फोडणी) মারাঠি; *থালিম্পু (తాళింపు) বা পপু (పోపు), তেলুগু, বাঘার (بگھار) উর্দু; এবং বাঘারা (ବଘାର) বা ছুনকা (ଛୁଙ୍କ) ওড়িয়া. ভিদ, মনিকা (৭ ডিসেম্বর ২০১৪)। "The Crackling Spices Of Indian Tempering"। ন্যাশনাল পাবলিক রেডিও (ইংরেজি ভাষায়)। সংগ্রহের তারিখ ৯ ফেব্রুয়ারি ২০১৭।  "How To Temper Spices | Rasam Indian Restaurant"। Rasam Indian Restaurant (ইংরেজি ভাষায়)। সংগ্রহের তারিখ ১০ ফেব্রুয়ারি ২০১৭।
পেঁড়া

পেঁড়া বা প্যাঁড়া একধরনের মিষ্টি যা বাংলাদেশ, ভারত, পাকিস্তান, শ্রীলঙ্কাসহ দক্ষিণ এশিয়ার দেশসমূহে জনপ্রিয়। সাধারণত পুরু, আধা-শক্ত টুকরাকারে মিষ্টিটি তৈরী করা হয়। প্রধান উপাদানগুলো হচ্ছে খোয়া, চিনি এবং প্রথাগত সুগন্ধি, এলাচ বীজ, পেস্তা বাদাম ও জাফরান। এটার রঙ ক্রিম সাদা ক্যারামেল রঙেরও হয়। পেড়া শব্দটি সাধারণত থকথকে জিনিসের জন্য ব্যবহৃত হয় যেমন ময়দা, খোয়া। এর বিভিন্ন নাম এবং উচ্চারণ আছে। যেমন, পেধা, পেন্ডা গুজরাটি)। পেড়ার উদ্ভব ঘটে মথুরাতে যা আজকের দিনে ভারতের উত্তরপ্রদেশ। মথুরা পেড়ে মথুরার বিখ্যাত পেড়া।এখান থেকে ভারত সহ দক্ষিণ এশিয়ার বিভিন্ন অঞ্চলে পেড়া ছড়িয়ে পড়েছে। ১৮৫০ সালে লক্ষ্ণৌর ঠাকুর রাম রতন সিং ধার্বাদ (বর্তমান দিনের কর্ণাটক) চলে আসেন এবং পেড়ার প্রচলন শুরু করেন। সেখানকার ধার্বাদ পেড়া বিখ্যাত। মহারাষ্ট্র সাতারার কান্দি পেড়া এক ধরনের পেড়া। ধর্মীয় অনুষ্ঠানে লাড্ডু, পেড়া ইত্যাদি অনেকসময় প্রসাদ হিসেবে ব্যবহার করা হয়। কেশর পেড়া উইকিমিডিয়া কমন্সে পেঁড়া সংক্রান্ত মিডিয়া রয়েছে। Sanjeev Kapoor। Mithai। Popular। আইএসবিএন 9788179917121।  "Pedas, anyone?"। Deccan Herald। ১৩ মে ২০০৮। ২০১৬-০৪-১৯ তারিখে মূল থেকে আর্কাইভ করা। সংগ্রহের তারিখ ২০০৮-১০-১৬।  Ashwin Rajagopalan (26 January 2016). 13 products have potential for GI registration
ফেনা

ফোম হচ্ছে এমন একটি পদার্থ যা কঠিন বা তরলের মধ্যে গ্যাস জমে থাকার কারণে সৃষ্ট হয়। বাথ স্পঞ্জ, বিয়ারের গ্লাসের উপরিভাগ এসব হচ্ছে ফোমের উদাহরণ। বেশিরভাগ ফোমে গ্যাসের আয়তন বেশি থাকে, যেখানে কঠিন বা তরলের খুবই পাতলা একটি স্তর এদের পৃথক করে। সলিড ফোমের গুরুত্বপূর্ণ একটি ভাগ হলো বদ্ধ কোষীয় ফোম এবং মুক্ত কোষীয় ফোম। বদ্ধ কোষীয় ফোমে প্রতিটি গ্যাসের কোষ পৃথক স্তর দিয়ে আবৃত থাকে। অন্যদিকে মুক্ত কোষীয় ফোমে গ্যাসের কোষ গুলো একে অন্যের সাথে যুক্ত থাকে। সাবানের ফেনা বা ফোম হলো মুক্ত কোষীয় ফোমের একটি উদাহরণ; যেখানে পানি সমস্ত উপরিভাগ দিয়ে যেতে পারে। ক্যাম্পিং ম্যাট হলো বদ্ধ কোষীয় ফোমের একটি উদাহরণ যেখানে প্রতিটি গ্যাসীয় কোষ পৃথকভাবে বদ্ধ থাকে। একারণে এটি সহজে পানি শোষ্ণ করতে পারে। ফোম বিক্ষিপ্ত বা বিচ্চুরিত মাধ্যমের একটি উদাহরণ। সাধারণত, ফোমের একটি কোষের ভেতর প্রচুর গ্যাস আবদ্ধ থাকে এবং ভিন্ন ভিন্ন আকার ধারণ করে। যার ফলে উপরিভাগের তরলের স্তর কমে যায় এবং চারপাশের তরল এর ঝিল্লি খুবই পাতলা হয়। যখন এই বুদবুদ বা গ্যাসের কোষের আকার খুবই নগন্য হয়, (উদাহরণ হিসেবে খুব মসৃন ফোম) তখন এই বিক্ষিপ্ত ফোম কে কলয়েড হিসেবে ধরা হয়। ফোম জাতীয় বলতে সেসব পদার্থকে বোঝায় যারা ফোমের মতই দেখতে; যেমন: কোয়ান্টাম ফোম, পলিইউরেথিন ফোম (ফোম রাবার), পলিস্টাইরিন, ফেনোলিক বা অন্যান্য পদার্থ। Mattress Toppers আরামদায়ক তোষকের বিশেষায়িত উপরাংশ[স্থায়ীভাবে অকার্যকর সংযোগ]
বিটা ক্ষয়

নিউক্লিয়ার পদা‍‌র্থবিজ্ঞানে বিটাক্ষয় হল একধরনের তেজসক্রিয় ক্ষয় যেখানে বিটা রশ্মি ও নিউট্রন নির্গত হয় পরমাণুর নিউক্লিয়াস থেকে। যেমন: ইলেকট্রন নির্গত হওয়ার পর প্রোটন,নিউট্রনে পরিণত হয়। বিটা ক্ষয় হল দুর্বল নিউক্লিয় বলের একটি ফলাফল। বিটা ক্ষয় দুই প্রকার।যথা:১.বিটা ঋণাত্মক এবং বিটা ধনাত্মক।ঋণাত্মক বিটা ক্ষয়ে একটি ইলেক্ট্রন ও ইলেক্ট্রন নিউট্রন প্রতিকণিকা নির্গত করে নিউট্রন,প্রোটনে পরিণত হয়।আবার বিটা ধনাত্মক ক্ষয়ে একটি পজিট্রন ও ইলেক্ট্রন নিউট্রন নির্গত হয়ে প্রোটন,নিউট্রনে পরিণত হয়। ১৮৯৬ সালে হেনরি বেকেরেল ইউরেনিয়ামে তেজস্ক্রিয়তা আবিষ্কার করেন। পরবর্তীতে মেরি ও পিয়ের কুরি থোরিয়াম, পোলোনিয়াম এবং রেডিয়ামে তেজস্ক্রিয়তা পর্যবেক্ষণ করেন। ১৮৯৯ সালে আর্নেস্ট রাদারফোর্ড তেজস্ক্রিয় নিঃসরণকে দুটি ভাগে ভাগ করেন: আলফা এবং বিটা (বর্তমানে বিটা মাইনাস)। আলফা রশ্মি কাগজ বা অ্যালুমিনিয়ামের পাতলা স্তর দ্বারা আটকানো যেতে পারে, যখন বিটা রশ্মি অ্যালুমিনিয়ামের বেশ কয়েকটি মিলিমিটার ভেদ করতে পারে। ১৯০০ সালে পল ভিলার্ড আরও অনুপ্রবেশকারী ধরনের বিকিরণ শনাক্ত করেন, যা রাদারফোর্ড ১৯০৩ সালে মৌলিকভাবে নতুন ধরনের বিকিরণ হিসাবে শনাক্ত করেন এবং গামা রশ্মি নামকরণ করেন। আলফা, বিটা এবং গামা হল গ্রিক বর্ণমালার প্রথম তিনটি অক্ষর। ১৯০০ সালে বেকেরেল ক্যাথোড রশ্মি অধ্যয়ন এবং ইলেক্ট্রন শনাক্ত করতে জে.জে. থমসন দ্বারা ব্যবহৃত পদ্ধতি ব্যবহার করে বিটা কণার ভর-থেকে-চার্জ অনুপাত (m/e) পরিমাপ করেন। তিনি দেখতে পান যে বিটা কণার m/e ঠিক থমসনের ইলেক্ট্রনের m/e এর মতোই। তাই তিনি প্রস্তাব করেন যে বিটা কণা আসলে ইলেক্ট্রন। ১৯০১ সালে রাদারফোর্ড এবং ফ্রেডরিক সোড্ডি দেখান যে আলফা এবং বিটা তেজস্ক্রিয়তা একটি রাসায়নিক মৌলের পরমাণুর অন্য রাসায়নিক মৌলের পরমাণুতে রূপান্তরিত হওয়ার সাথে জড়িত। ১৯১৩ সালে, আরও তেজস্ক্রিয় ক্ষয়ের পণ্য জানা হওয়ার পরে, সোড্ডি এবং কাজিমিয়ার্জ ফজানস স্বাধীনভাবে তাদের তেজস্ক্রিয় স্থানচ্যুতি সূত্র প্রস্তাব করেন, যা বলে যে বিটা (অর্থাৎ, β−) নিঃসরণ একটি উপাদান থেকে অন্য একটি উপাদান তৈরি করে যা পর্যায় সারণিতে ডানদিকে এক স্থানে অবস্থিত, যখন আলফা নিঃসরণ এমন একটি উপাদান তৈরি করে যা পর্যায় সারণিতে দুটি স্থানে বামে অবস্থিত। তেজস্ক্রিয়তা একটি গুরুত্বপূর্ণ প্রাকৃতিক ঘটনা যা আমাদের চারপাশে রয়েছে। এটি পরমাণু বোমা এবং পারমাণবিক চুল্লীর মতো প্রযুক্তিতেও ব্যবহৃত হয়। তেজস্ক্রিয়তার বৈজ্ঞানিক গবেষণা আমাদেরকে পদার্থবিজ্ঞান এবং রসায়নের অনেক মৌলিক নীতিগুলিকে বুঝতে সাহায্য করেছে। ধনাত্মক বিটা ক্ষয়ে পরমাণুতে নিউক্লিয় সংখ্যা তার পূর্ববর্তি পরমাণুর নিউক্লিয় সংখ্যার চেয়ে এক কম হয়। p → n+(e^+)+v নিউট্রনের ভর প্রোটনের চেয়ে বেশি হওয়ার কারণে এটি ঘটে থাকে। ঋণাত্মক বিটা ক্ষয়ের কারণে পরমাণু পারমাণবিক সংখ্যা এক করে বেরে যায়। n→p+(e^-)+v নিউট্রনের ভর প্রোটনের চেয়ে বেশি হওয়ার কারণে এটি ঘটে থাকে। "beta decay"। lbl.gov। ১১ মে ২০১৫ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৭।  Authors list-এ |প্রথমাংশ1= এর |শেষাংশ1= নেই (সাহায্য) Konya, J.; Nagy, N. M. (২০১২)। Nuclear and Radio-chemistry। এলসেভিয়ার। পৃষ্ঠা ৭৪–৭৫। আইএসবিএন 978-0-12-391487-3।  L'Annunziata, Michael (২০১২)। Handbook of Radioactivity Analysis (Third সংস্করণ)। Elsevier Inc.। পৃষ্ঠা 3। আইএসবিএন 9780123848741। সংগ্রহের তারিখ ৪ অক্টোবর ২০১৭।
সাইদুল হাসান (সাংবাদিক)

সাইদুল হাসান (১৯১২ -১৯৭১) একজন বাঙালী সমাজকর্মী, সাংবাদিক ও বাংলাদেশ মুক্তিযুদ্ধের শহীদ। বাংলাদেশ কৃষক শ্রমিক আন্দোলনের নেতা ও ট্রেড ইউনিয়ন নেতৃবৃন্দের সংস্পর্শে এসেছিলেন তিনি। প্রগতিশীল অসাম্প্রদায়িক চেতনায় উদ্বুদ্ধ হন। যখনই কোনো কুসংস্কার, অন্ধ বিশ্বাস বা ভ্রান্ত ধারণা দেখতেন তার সোচ্চার প্রতিবাদ ছিল সাইদুল হাসানের বৈশিষ্ট্য। ১৯৬৪ সালে দাঙ্গার সময় অত্যন্ত সাহসিকতার সাথে দাঙ্গাকারীদের মুখোমুখি প্রতিরোধ করেছিলেন। তিমি একজন সাহসী ও সত্যনিষ্ঠ সাংবাদিক ছিলেন। ইয়াহিয়া খানের আমলে সরকারি রক্তচক্ষুর পরোয়া না করে সংবাদ সংগ্রহ করতেন। যথেষ্ট ঝুঁকি নিয়ে ১৯৭০ সালে সাপ্তাহিক গণশক্তি পত্রিকা প্রকাশ ও সম্পাদনা করেছেন। এ ব্যাপারে সরকারি অনুমতি পর্যন্ত আদায় করে নিয়েছিলেন তিনি। ১৯৭১ সালে এক হিন্দু বন্ধু পরিবারকে আশ্রয় দেওয়ার অপরাধে পাকিস্তানি সামরিক বাহিনীর লোকেরা তাকে ধরে নিয়ে গিয়ে হত্যা করে। দ্বিতীয় খন্ড, অঞ্জলি বসু সম্পাদিত (২০০৪)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৬১। আইএসবিএন 81-86806-99-7।
রফিসসা

রফিসসা   মরক্কোর একটি জনপ্রিয় খাবার। বিভিন্ন ঐতিহ্যবাহী উৎসবের সময়ে খাবারটি পরিবেশিত হয়।  ঐতিহ্যগতভাবে এটা মুরগির মাংস এবং ডাল ও মেথি বীজ (আরবিতে হেলবা), মসেম্মেন, মেলোউই বা দিন পুরোনো রুটি, এবং রাস এল হানাউটের মিশ্রণের সাথে পরিবেশন করা হয়। Rfissa_Moroccan সঙ্গে চিকেন, ডাল ও মেথি ক্যালোরি মরক্কোর থালা Rfissa ওয়েব্যাক মেশিনে আর্কাইভকৃত ২৫ এপ্রিল ২০১৭ তারিখে http://www.myfitnesspal.com/food/calories/moroccan-dish-rfissa-108702956 Rfissa_Moroccan Chicken With Lentils&Fenugreek
হ্যারল্ড ইনিস

হ্যারল্ড এ্যাডামস ইনিস (নভেম্বর ৫, ১৮৯৪ – নভেম্বর ৮, ১৯৫২) ছিল টরেন্ট বিশ্ববিদ্যালয়ের কানাডীয় রাজনৈতিক অর্থনীতি বিষয়ক প্রফেসর এবং মিডিয়া, যোগাযোগ থিওরি ও কানাডীয় অর্থনৈতিক ইতিহাস বিষয়ের লেখক।তার জটিল ও কঠিন গদ্য থাকার সত্ত্বেও, ইনিস ছিল কানাডার খুবই গুরুত্বপূর্ণ মৌলিক চিন্তাবিদ। তিনি “স্ট্যাপলস থিসিস” উন্নয়নে সাহায্য করেছেন, যেটার মাধ্যমে তিনি দেখিয়েছেন কানাডার সাংস্কৃতি, রাজনৈতিক ইতিহাস এবং অর্থনীতি গুরুত্বপূর্ণভাবে “স্ট্যাপলস” যেমন ফার, মঃস্য, কাঠ, গম, খনিজ পদার্থ এবং কয়লািইত্যাদি উত্তোলন ও  রপ্তানি দ্বারা প্রভাবিত হয়।“স্ট্যাপলস থিসিস” ১৯৩০-১৯৬০ সাল পর্যন্ত কানাডার অর্থনৈতিক ইতিহাসকে প্রভাবিত করেছিল এবং কানাডার রাজনৈতিক অর্থনৈতিক ঐতিহ্যর মৌলিক অংশ হিসাবে বিবেচিত হচ্ছিল। Easterbrook, W.T. and Watkins, M.H. (1984) "The Staple Approach". In Approaches to Canadian Economic History. Ottawa: Carleton Library Series, Carleton University Press, pp. 1–98.
ঝুঁকি

ঝুঁকি হলো মূল্যবান কোন কিছু অর্জন বা হারানোর সম্ভাবনা। ইচ্ছায় বা অনিচ্ছায় যখন কোন ঝুঁকি নেয়া বাদ দেয়া হয় তখন মূল্যবান কোন কিছু (যেমন-শারীরিক স্বাস্থ্য, সামাজিক অবস্থা, মানসিক মঙ্গল বা আর্থিক সম্পদ) অর্জিত হয় বা ক্ষতি হয়। ঝুঁকিকে ইচ্ছার সঙ্গে অনিশ্চয়তার মিথস্ক্রিয়া হিসেবে সংগায়িত করা যায়। অনিশ্চয়তা হলো একটি সম্ভাব্য অপ্রত্যাশিত, এবং অনিয়ন্ত্রিত ফলাফল; ঝুঁকি হলো অনিশ্চয়তা সত্ত্বেও গৃহীত পদক্ষেপের একটি ফল। একটি ঝুঁকির তীব্রতা ও সম্ভাব্যতা থেকে মানুষের মানসিক সিদ্ধান্তের ঝুঁকিবোধ তৈরি হয়, এবং ব্যক্তি ভেদে তা পরিবর্তিত হতে পারে। কোন মানবিক প্রচেষ্টা কিছু ঝুঁকি বহন করে, কিন্তু কিছু আছে যা অন্যদের তুলনায় বেশি ঝুঁকিপূর্ণ। Porteous, Bruce T.; Pradip Tapadar (ডিসেম্বর ২০০৫)। Economic Capital and Financial Risk Management for Financial Services Firms and Conglomerates। Palgrave Macmillan। আইএসবিএন 1-4039-3608-0।
বহির্জাত অর্ধপরিবাহী

বহির্জাত অর্ধপরিবাহী (ইংরেজি: Extrinsic semiconductor) বলতে অপদ্রব্য মিশ্রিত অর্ধপরিবাহীকে বোঝায়। নিয়ন্ত্রিত ডোপিং এর মাধ্যমে এর পরিবাহিতা বৃদ্ধি করা হয়। এতে সুবিধাজনক অপদ্রব্য নিয়ন্ত্রিতভাবে অতি সামান্য পরিমানে মেশালে এতে বিপুল পরিমান হোল বা মুক্ত ইলেক্ট্রন সৃষ্টি হয়, যা এর পরিবাহিতা বহুগুণ বৃদ্ধি করতে পারে। ডোপায়নকৃত অপদ্রব্যের উপর ভিত্তি করে বহির্জাত অর্ধপরিবাহী p-টাইপ ও n-টাইপ এই দুই ধরনের হয়। কোন বিশুদ্ধ অর্ধপরিবাহীতে ত্রিযোজী মৌল অপদ্রব্য হিসেবে অতিসামান্য পরিমানে মেশানো হলে যে বহির্জাত অর্ধপরিবাহী উৎপন্ন হয় তাকে p-টাইপ অর্ধপরিবাহী বলা হয়। এতে চতুর্যোজী অর্ধপরিবাহীর সাথে ত্রিযোজী অপদ্রব্য (যেমনঃ সিলিকন, অ্যালুমিনিয়াম) অতিসামান্য পরিমানে মিশিয়ে p-টাইপ অর্ধপরিবাহী প্রস্তুত করা হয়। এর কেলাসে প্রচুর পরিমানে হোল সৃস্টি হয়। কোন বিশুদ্ধ অর্ধপরিবাহীতে পঞ্চযোজী মৌল অতিসামান্য পরিমানে অপদ্রব্য হিসেবে মেশালে যে বহির্জাত অর্ধপরিবাহী সৃষ্টি হয় সেটা n-টাইপ অর্ধপরিবাহী। ঋণাত্মক আধান বিশিষ্ট ইলেকট্রনই এই অর্ধপরিবাহীর আধান বহন করে বলে এরূপ অর্ধপরিবাহীর নামকরনে Negative শব্দের n-নিয়ে n-টাইপ অর্ধপরিবাহীর নামকরণ করা হয়েছে। পঞ্চযোজী মৌল্গুলির মাঝে আর্সেনিক, ফসফরাস, এন্টিমনি, বিসমাথ ইত্যাদি বেশি ব্যবহৃত হয়। কবির; দেব; আনসারী, সম্পাদকগণ (২০১৪)। "অর্ধপরিবাহী"। পদার্থবিজ্ঞান-২য় পত্র। পৃষ্ঠা ২৭৪। সেমিকন্ডাক্টর "How Semiconductors Work"। Semiconductors Neamen, Donald A. (২০০৩)। Semiconductor Physics and Devices: Basic Principles (3rd ed.)। McGraw-Hill Higher Education। আইএসবিএন 0-07-232107-5।  Howstuffworks: How Semiconductors Work (ইংরেজি)
পণ্য জীবনচক্র

শিল্প ক্ষেত্রে, পণ্য জীবনচক্র ব্যবস্থাপনা বলতে বোঝায়, একটি পণ্য তৈরি করার শুরু থেকে প্রকৌশল নকশা এবং উৎপাদন, সেবা ও উৎপাদিত পণ্যের বিপনন ইত্যাদির সামগ্রিক ব্যবস্থা করার প্রক্রিয়া। এটি জনশক্তি, উপাত্ত, পদ্ধতিসমূহ ও ব্যবসায় কৌশলকে একত্রিত করে এবং পণ্য সম্পর্কিত তথ্য প্রদান করে যা কোম্পানি ও তাদের অন্যান্য প্রতিষ্ঠানের জন্য মেরুদন্ড হিসেবে কাজ করে। বর্ধিত ব্যবসায়ের উৎসাহ বর্তমানে পরিচিত হচ্ছে পণ্য জীবনচক্র ব্যবস্থাপনা নামে যেটা এসেছে আমেরিকান মটরস কর্পোরেশন (এএমসি)। ফ্রানকোইস কাসটাইং, “পণ্য প্রকৌশল ও উন্নয়ন” এর সহ-সভাপতি এর মতে, ১৯৮৫ সালে অটোগাড়ি প্রস্তুতকারীরা বড় বড় প্রতিযোগীর সাথে ভালভাবে প্রতিযোগিতা করার জন্য এমন একটি উপায় বের করার চেষ্টা করছিল যেটা পণ্য উন্নয়ন প্রক্রিয়াকে ত্বরান্বিত করবে। বড় ধরনের বাজেটের ঘাটতির কারণে জেনারেল মটরস, ফর্ট এবং অন্যান্য বিদেশি প্রতিযোগিরা গবেষণা ও উন্নয়নের উপর বেশি গুরুত্ব দিচ্ছিল তাদের প্রধান পণ্যগুলোর (বিশেষ করে জীপ গাড়ি) জীবন চক্র বৃদ্ধি করার জন্য। পরিপক্ব জীপ চেরকি (এক্সজে) যেটা আধুনিক স্পর্টস ইউটিলিটি গাড়ি হিসেবে বাজারে ছাড়ার পর, এএমসি একটি নতুন মডেল উন্নয়ন করার কাজ শুরু করেছিল, যেটা পরে “জীপ গ্রান্ড চেরকি” নামে বাজারে আসে। প্রথমে তারা দ্রুত পণ্য উন্নয়নের জন্য কম্পিউটার নিয়ন্ত্রিত নকশা (CAD) সফটওয়্যার ব্যবহার করেছিল যা প্রকৌশলীদের বেশি উৎপাদনশীল করে। তাদের দ্বিতীয় প্রচেষ্টা ছিল নতুন যোগাযোগ পদ্ধতি যা দ্রুত দ্বন্দ্ব মীমাংসা করতে ব্যবহারিত হত এবং প্রকৌশলীক পরিবর্তন কমিয়ে ছিল, কারণ সব নকশা ও তথ্য কেন্দ্রীয় ডাটাবেস এ সংরক্ষণ করা থাকত। পণ্য উপাত্ত ব্যবস্থাপনা ছিল খুবই কার্যকরি, যেটা এএমসি পরে ক্রাইসলার ক্রয় করেছিল, এই পদ্ধতি পরবর্তীতে ব্যবসায়ের অন্যান্য অংশে প্রসারিত করা হয় পণ্য নকশা ও তৈরিকরণ এর সাথে নিয়োজিত সকলকে একত্রিত করার জন্য। ব্যবস্থাপনা প্রযুক্তির প্রাথমিক ব্যবহারের মাধ্যমে, ক্রাইসলার নিজেকে মোটরযান শিল্পে সস্তা দামের গাড়ি প্রস্তুতকারী হিসেবে প্রতিষ্ঠিত করেছিল, ১৯৯০ সালের মাঝামাঝিতে শিল্পের গড় উন্নয়ন ব্যয় অর্ধেকে নেমেছিল। Kurkin, Ondřej; Januška, Marlin (২০১০)। "Product Life Cycle in Digital factory"। Knowledge Management and Innovation: A Business Competitive Edge Perspective। Cairo: International Business Information Management Association (IBIMA): 1881–1886। আইএসবিএন 9780982148945। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "About PLM"। CIMdata। সংগ্রহের তারিখ ২৫ ফেব্রুয়ারি ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "What is PLM?"। PLM Technology Guide। ১৮ জুন ২০১৩ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
১৬ মিলিমিটার চলচ্চিত্র

১৬ মিমি ফিল্ম ফিল্মের ক্ষেত্রে একটি ঐতিহাসিকভাবে জনপ্রিয় ও লাভজনক গেজ। ১৬ মিমি বলতে বোঝায় ফিল্মের দৈর্ঘ্য, যেমন সুপরিচিত ৮ ও ৩৫ মিমি। এটি প্রেক্ষাগৃহের বাইরে শিল্প, শিক্ষা ইত্যাদি ক্ষেত্রে চলচ্চিত্র নির্মাণে বা অল্প বাজেটের মোশন পিকচারে ব্যবহৃত হয়। বহু দশক ধরে ৮ মিমি ফিল্ম এবং পরে সুপার ৮ ফিল্মের পাশাপাশি এটিও শৌখিন বা ঘরে বসে মুভি বানানোয় জনপ্রিয় ছিল। ১৯২৩ সালে ইস্টম্যান কোডাক বের করে ১৬ মিমির জন্য প্রথম "আউটফিট" যাতে ছিল একটি ক্যামেরা, প্রজেক্টর, ট্রাইপড, স্ক্থিন ও স্প্লিসার, মোট $335 মূল্যে। আরসিএ-ভিক্টর ১৯৩২ সালে একটি ১৬ মিমি সবাক মুভি প্রজেক্টর এবং ১৯৩৫ সালে একটি অপটিকাল সাউন্ড-অন-ফিল্ম ১৬ মিমি ক্যামেরা বাজারে ছাড়ে। ইস্টম্যান কোডাক ৩৫ মিমি ফিল্মের চেয়ে কম দামের শৌখিন বিকল্প হিসেবে ১৬ মিমি ফিল্ম বের করে ১৯২৩ সালে। ১৯২০-এর দশকে পেশাদার কর্মীরা এই ফরম্যাটটিকে বলতেন নিম্নমানের বা সাব-স্যান্ডার্ড। কোডাক উইলার্ড বীচ কুককে তার প্যাথেস্কোপ অফ আমেরিকা কোম্পানি থেকে ভাড়া করে আনে নতুন ১৬ মিমি কোডাস্কোপ লাইব্রেরি তৈরি করার জন্য। বাড়িতে বসে মুভি বানাবার পাশাপাশি লোকেরা সেই লাইব্রেরি থেকে ফিল্ম কিনতে বা ভাড়া নিতে পারতো, যা এই ফরম্যাটটির বিক্রি বাড়াতে সহায়ক হয়েছিল। শৌখিন ব্যবহারের জন্য তৈরি ১৬ মিমি ফিল্মটি সেসব ফিল্ম বেসের অন্যতম যেগুলোতে এসিটেট-নিরাপদ ফিল্ম ব্যবহৃত হয়। কোডাক এই ফিল্মে কখনোই নাইট্রেট ফিল্ম ব্যবহার করেনি নাইট্রেট বেসের উচ্চ দাহ্যতার কারণে।৩৫ মিমি নাইট্রেট ফিল্ম ১৯৫২ সালে বন্ধ করে দেয়া হয়। Kattelle, Alan (২০০০)। Home Movies: A History of the American Industry, 1897-1979। Transition Publishing। পৃষ্ঠা 334। আইএসবিএন 0-9654497-8-5।  Kattelle, Alan (২০০০)। Home Movies: A History of the American Industry, 1897-1979। Transition Publishing। পৃষ্ঠা 231। আইএসবিএন 0-9654497-8-5।  Eisloeffel, Paul (২০১৩)। "16mm Format History" (পিডিএফ)। Archives Filmworks। ২০১৬-০৬-৩০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-১১-১০।
এসিম্বি ভাষা

এসিম্বি ভাষা হচ্ছে ক্যামেরুনের রাষ্ট্রীয় ভাষা। একে সাধারণত টিভোইড হিসাবে শ্রেণীবদ্ধ করা হচ্ছে, কিন্তু সামান্য প্রমাণ রয়েছে। এছাড়াও একে ইসিম্বি, সিম্পি, এজ, এএজ, বগু এবং মবুরুগাম বলা হয়। এথ্‌নোলগে এসিম্বি (১৮তম সংস্করণ, ২০১৫) হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "এসিম্বি"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
হাটশেরপুর ইউনিয়ন

হাটশেরপুর ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন। হাটশেরপুর ইউনিয়ন সারিয়াকান্দি উপজেলার উত্তর অংশে অবস্থিত। এই ইউনিয়নের পূর্বে ও উত্তরে যমুনা নদী ও পশ্চিমে বাঙ্গালী নদী প্রবাহিত। এ ইউনিয়নের উত্তরে সোনাতলা উপজেলার পাকুল্যা ইউনিয়ন, পূর্বে মাদারগঞ্জ উপজেলা, দক্ষিণে ধুনট উপজেলা এবং পশ্চিমে গাবতলী উপজেলা। এই ইউনিয়নের পূর্ব ও উত্তরে যমুনা নদী এবং পশ্চিম ও দক্ষিণ পশ্চিমে বাঙ্গালি নদী প্রবাহিত। এই ইউনিয়নে ৯ টি ওয়ার্ড আছে। ১ নং ওয়ার্ডটি নিজবলাইল উত্তর পাড়া ও নিজবলাইল মধ্য পাড়া নিয়ে গঠিত। ২ নং ওয়ার্ড নিজবলাইল দক্ষিণ পাড়া ও নিজবলাইল পশ্চিম পাড়া নিয়ে গঠিত। ৩ নং ওয়ার্ড তাজুরপাড়া, নিজ বরুরবাড়ি (ভেগিরপাড়া) ও বরুরবাড়ী। কথিত আছে, একসময় হাটশেরপুর ইউনিয়নটি ছিল জঙ্গলে ভরা। এখানে খুবই কম মানুষ বসবাস করত। জয়পুরহাট এর ঘোড়াঘাট এলাকা থেকে কিছু লোক এই ইউনিয়নে প্রথম বসতি স্থাপন করে।তারপর আস্তে আস্তে ইউনিয়নটি জনবসতিপূর্ণ হয়। একসময় সেন বংশের রাজারা এখানে জমিদারি করতেন। বিখ্যাত জমিদার পরিবারের হাতি ও ঘোড়া গুলো একসময় এই ইউনিয়নে চলাচল করত। ১৯৭১ সালের মুক্তিযুদ্ধে এই এলাকায় মুক্তিবাহিনীর সাথে পাকবাহিনীর ব্যাপক যুদ্ধ সংগঠিত হয়। এই ইউনিয়নে তিনটি উচ্চ বিদ্যালয় আছে। ১. নিজবলাইল উচ্চ বিদ্যালয়। ২. খোর্দ্দ বলাইল উচ্চ বিদ্যালয়। ৩. হাটশেরপুর উচ্চ বিদ্যালয়। এই ইউনিয়নে ২টি মাদ্রাসা আছে। ১. নিজবলাইল ইসলামিয়া আলিম মাদ্রাসা। ২. দূর্ঘাদহ দরবেশ জাফর আলী মাদ্রাসা। এই ইউনিয়নে একটি মহা বিদ্যালয় আছে। ১. নিজবলাইল ইএন কলেজ। এই ইউনিয়নে ১৭টি সরকারী প্রাথমিক বিদ্যালয় আছে। এর মধ্যে উল্লেখযোগ্য সরকারী প্রথমিক বিদ্যালয়গুলো হচ্ছে: ১. তাজুরপাড়া সরকারী প্রথমিক বিদ্যালয় ২. বরুবাড়ি সরকারী প্রাথমিক বিদ্যালয় ১. হাসনাপাড়া বা হাটশেরপুর বাজার ২. বলাইল বাজার ১. বাংলাদেশ জাতীয় তথ্য বাতায়ন (জুন, ২০১৪)। "এক নজরে সারিয়াকান্দি"[স্থায়ীভাবে অকার্যকর সংযোগ]। গণপ্রজাতন্ত্রী বাংলাদেশ সরকার। সংগৃহীত ১৪ জুলাই, ২০১৬।
খাদ্যশস্য

খাদ্যশস্য এক প্রকার ঘাস তার শস্যদানার ভোজ্য উপাদানের জন্য চাষ করা হয় (উদ্ভিদবিদ্যা অনুযায়ী, এক ধরনের ফল যাকে caryopsis বলা হয়), যা রেণু , জীবাণু, এবং তুষ গঠিত । খাদ্যশস্য শস্য বৃহত্তর পরিমাণে জন্মায় এবং বিশ্বব্যাপী অন্য কোনো ধরনের শস্যের তুলনায় বেশি খাদ্য শক্তি প্রদান এবং সেইজন্য একে প্রধানতম ফসল বলা যায় । এর অন্য উদ্ভিদ পরিবার থেকে ও শস্য ভোজন করা যায়, যেমন বাজরা (Polygonaceae), quinoa (Amaranthaceae) এবং চিয়া (Lamiaceae) যা pseudocereals হিসাবে উল্লেখ করা হয় । তাদের প্রাকৃতিক আকারে (পুরো শস্য হিসেবে), খাদ্যশস্য একটি ভিটামিন, খনিজ পদার্থ, শর্করা, চর্বি, তেল, এবং প্রোটিন সমৃদ্ধ উৎস । যখন তুষ এবং জীবাণু অপসারণের দ্বারা পরিশ্রুত করা হয়, তখন অবশিষ্ট অংশটুকু endosperm বেশিরভাগ কার্বোহাইড্রেট হয় । কিছু উন্নয়নশীল দেশগুলির মধ্যে শস্য মতে ধান, গম, ভুট্টা, বা ভুট্টার আকারে দানা দৈনন্দিন জীবন যাপনের বেশিরভাগ লোক ই চাষ করে । উন্নত দেশগুলোতে, খাদ্যশস্য খরচ মধ্যপন্থী এবং বৈচিত্রময় কিন্তু এখনও সারগর্ভ । খাদ্যশস্য শব্দটি Ceres থেকে প্রাপ্ত, the Roman goddess of harvest and agriculture. কৃষি কাজ বর্ধিত জনসংখ্যার সাহায্য করে, বৃহত্তর সমাজকে নেতৃত্ব দিতে ও অবশেষে শহর উন্নয়নেও। এছাড়া প্রয়োজনে বৃহত্তর প্রতিষ্ঠানের জন্য রাজনৈতিক শক্তি তৈরী করে (এবং সামাজিক স্তরবিন্যাস সৃষ্টির), শ্রম আইন, ফসল বরাদ্দ, জল এবং ভূমি প্রবেশের অধিকার সংক্রান্ত সিদ্ধান্ত তৈরি করে । কৃষি কাজ পুষ্টিহীনতা দূর করে, জনসমষ্টি কে দীর্ঘ সময়ের জন্য বসতি স্থাপন করতে বাধ্য করে, যা উপাদান পণ্য আহরণে সাহায্য করে ।
স্থানকালের বক্রতা

স্থানকালের বক্রতা হলো আলবার্ট আইনস্টাইন কর্তৃক প্রণীত সাধারণ আপেক্ষিকতার মহাকর্ষ বিষয়ক এক প্রস্তাবনা। স্থানকালের বক্রতা বোঝার আগে আমাদের বোঝতে হবে স্থানকাল বা Spacetime কী। আগে অর্থাৎ অতীতে আমরা সবাই ভাবতাম যে আমাদের পুরো মহাবিশ্বটা হলো ত্রিমাত্রিক মানে শুধু দৈর্ঘ্য, প্রস্থ আর উচ্চতাবিশিষ্ট। কিন্তু আইনস্টাইনের মতে আমাদের মহাবিশ্ব হলো চতুর্মাত্রিক অর্থাৎ দৈর্ঘ্য, প্রস্থ, উচ্চতা আর সময়কে নিয়ে গঠিত। আর এই স্থানের তিন মাত্রা আর সময়ের একমাত্রাকে মিলিতভাবে একসাথে বলে স্থানকাল বা স্পেস-টাইম। সোজা কথায় চতুর্মাত্রিক এই মহাবিশ্বের প্রতিটা অংশই হলো স্থানকাল (Space-time) । যখন একটা বস্তুকে আমরা মহাকাশে স্থাপন করব তখন সেই বস্তুটা তার চারপাশের স্থানকালকে বাকিয়ে ফেলবে। কোনো একটি বস্তুর কারণে স্থানকালের যে ধরনের বক্রতা তৈরী হয় তাকেই বলে স্থানকালের বক্রতা বা Space-time Curvature। জেনারেল থিওরি অফ রিলেটিভিটি অনুযায়ী, কোনো বস্তুর উপর স্থানকালের বক্রতার প্রভাবই হলো মহাকর্ষ আর এই প্রভাব কোনো প্রকার আকর্ষণবল নয়। কোনো একটি বস্তুকে মহাকাশে স্থাপন করলে বস্তুটি শুধুমাত্র তার চারপাশের স্থান বা স্পেসকেই বাকিয়ে ফেলে না বরং সময়কেও বাকিয়ে ফেলে। এইকারণে স্থানকালের বক্রতার কারণে সময় ধীরে চলে, একে বলা হয় মহাকর্ষীয় কাল দীর্ঘায়ন বা Gravitational Time dilation। আবার একইভাবে কোনো একটি বস্তুর স্থানকালের বক্রতার ফলে বস্তুটির চারপাশের স্পেস বা স্থানও বেকে যায়। এখন যদি কোনো বস্তু যথেষ্ট শক্তিশালী স্থানকালের বক্রতা তৈরী করতে পারে তাহলে বস্তুটি তার চারপাশের স্থানকে বা স্পেসকে এমনভাবে বাকিয়ে দেয় যে, কোনোকিছু এমনকি আলোও তা থেকে বের হতে পারে না। কারণ তখন বস্তুটির চারপাশের স্পেস এমনভাবে বেকে যায় যে, যাই এর ভেতরে একবার ঢোকে তা বার বার একই জায়গায় ফিরে আসে; ফলে তা কখনো বের হতে পারে না। যেমন ব্ল্যাকহোলের ক্ষেত্রে হয়। ব্ল্যাকহোল তার চারপাশের স্পেসকে এমনভাবে বাকিয়ে দেয় যে, যা এর ভেতরে একবার ঢোকে তা কখনো বের হতে পারে না। "GW150914: LIGO Detects Gravitational Waves"। Black-holes.org। সংগ্রহের তারিখ ১৮ এপ্রিল ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শাফায়াত (ইসলাম)

শাফায়াত বলতে ইসলামি পরিভাষায় কল্যাণ ও ক্ষমার জন্য আল্লাহর নিকট নবি-রাসুলগণের সুপারিশ করাকে বোঝায়। হাশরের ময়দানে আল্লাহর কাছে নবি-রাসুলগণ শাফায়াত করবেন। কিয়ামতের দিন আল্লাহ মানুষের সব কাজকর্মের হিসাব নেবেন। তারপর আমল অনুযায়ী প্রত্যেকের জন্য জান্নাত ও জাহান্নাম নির্ধারণ করবেন। এসময় নবি-রাসুল ও পুণ্যবান বান্দাগণ আল্লাহর দরবারে শাফায়াত করবেন। ফলে অনেক পাপীকে মাফ করে দেওয়া হবে। মূলত দুটি কারণে শাফায়াত করে হবে। যথা: পাপীদের ক্ষমা করা বা পাপ মার্জনা করার জন্য। পুণ্যবানদের মর্যাদা বৃদ্ধি ও কল্যাণ লাভের জন্য। শাফায়াত দুই ধরনের। যথা: শাফায়াতে কুবরা শাফায়াতে সুগরা কিয়ামতের দিন যখন মানুষ অসহনীয় দুঃখ-কষ্টে নিপতিত থাকবে তখন আদম, নূহ, মুসা প্রভৃতি নবিদের নিকট উপস্থিত হয়ে শাফায়াতের অনুরোধ করবে। তারা সকলেই অপারগতা প্রকাশ করবে। এসময় সবাই মহানবীর নিকট উপস্থিত হবে। তখন রাসূলুল্লাহ সাজদাহ করবেন এবং আল্লাহর প্রশংসা ও তার মর্যাদা বর্ণনা করবেন। তারপর তিনি তার রবের নিকট সুপারিশ করার অনুমতি চাইবেন। আল্লাহ তা‘আলা তাকে অনুমতি দিবেন। এরপর রাসূলুল্লাহ (তাদের জন্য) সুপারিশ করবেন। একে শাফায়াতে কুবরা (সর্বশ্রেষ্ঠ শাফায়াত) বলা হয়। এরূপ শাফায়াতের অধিকার একমাত্র মহানবীর থাকবে। এছাড়াও মুহাম্মদ জান্নাতবাসীদের জান্নাতে প্রবেশ করার অনুমতি দেওয়ার জন্য "আল্লাহ"তায়ালার নিকট সুপারিশ করবেন। এর পরেই জান্নাতিগণ জান্নাতে প্রবেশ করতে পারবে। কিয়ামতের দিন পাপীদের ক্ষমা ও পুণ্যবানদের মর্যাদা বৃদ্ধির জন্য শাফায়াত করা হবে। এটাই শাফায়াতে সুগরা। নবি-রাসুল, ফেরেশতা, শহিদ, আলিম, হাফেজ এ শাফায়াতের সুযোগ পাবেন। কুরআন ও সিয়াম (রোজা) শাফায়াত করবে বলেও হাদিসে উল্লেখ আছে। মহানবীর অনেক হাদিসে শাফায়াত করার কথা বলেছেন। তিনি বলেছেন, আমাকে শাফায়াত (করার অধিকার) দেয়া হয়েছে। — সহিহ বুখারি ও সহিহ মুসলিম অন্য একটি হাদিসে তিনি বলেছেন, পৃথিবীতে কত ইট ও পাথর আছে, আমি তার চেয়েও বেশি লোকের জন্য কিয়ামতের দিন শাফায়াত করবো। — মুসনাদ আহমদ ইবরাহীম ইবন আব্দুল্লাহ্ আল-হাযেমী লিখিত "শাফা‘আত এবং শাফা‘আতকারীদের বর্ণনা" রিসালাত উইকিউক্তিতে শাফায়াত (ইসলাম) সম্পর্কিত উক্তির সংকলন রয়েছে। ইসলাম প্রবেশদ্বার
এবিনাকি উপজাতি

এবিনাকি হচ্ছে একটি আদি আমেরিকান উপজাতি এবং ফার্স্ট নেশন। Lee Sultzman (জুলাই ২১, ১৯৯৭)। "Abenaki History"। ১১ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ মার্চ ২০, ২০১০।